Christian Johansen (forfatter)
Christian Johansen  (4. november 1820 i Nordtorp på Amrum - 26. juli 1871 i Slesvig by) var en dansk-nordfrisisk lærer og forfatter.

Han blev født i Nordtorp (Nordtrup) på Amrum i 1820, blev senere lærer og underviste på skolerne på Amrum, på Sild, i Oldersbæk og i det øvrige Danmark. I 1852 blev han kaldt til domskolen i Slesvig. Ud over sit arbejde som lærer skrev han flere bøger og essays om Amrums historie, kultur og sprog, blandt dem mange på amringer nordfrisisk. Heri blev han blandt andet inspireret af Amrum-præsten Lorenz Frederik Mechlenburg. Han blev også påvirket af teologen N.F.S. Grundtvig. Hans mest kendte roman er Arammud an Dögganhaid (på dansk Fattigdom og dyd) fra 1860.

Kilder / litteratur 
 Antje K. Arfsten og Wendy Vanselow (Udg.): Friisk tekstsaamlang: Öömrang, Nordfriisk Instituut Bredsted 2014, s. 59 ISBN 978-3-88007-388-3
 Christian Johansen: Öömrang teelen an staatjin, ISBN 978-3-924422-35-6
 Arammud an Dögganhaid bi-rköödar (på nordfrisisk wikipeda) Slesvig 1855, 16 sider

Amrum
Personer fra Nordfrisland
Lærere fra Danmark
Forfattere fra Danmark i det 19. århundrede
Danskere i 1800-tallet